open-index/open-wikipedia-markdown huggingface dataset:
Gesa de San Pio X (Milan)

La **gesa de San Pio X** a l'è una parochial de Milan, in la zona de la Cità Studi: l'è stada fada su del 1955 in su proget del Giuseppe Chinigher e fina al 1970 la dependenva de la gesa de San Giovann in Lateran, con la che la fa su una comunità pastoral.

## Riferiment
*BeWeB

## Alter proget
Frontera verta

Per **frontera verta** se intend una frontera che ghe permet a la sgent, e despess anca a la mercanzia, de spostàss liberament de entità politega a entità politega, senza che ghe sia un gran controll de la frontera.

La frontera verta a l'è la normalità in di frontere interne de un Stat, anca se gh'è di ecezzion: per esempi in China a gh'è una frontera in tra la China continental e i do Region Ministrative Speciai de Hong Kong e Macao e in di Stat Unid gh'è de passà la dovana se se va a Guam, in di Samoa Americane, in di Isole Marianne de Sora e in di Isole Minor de Foeura. Despess i federazzion gh'hann di norme che permeten, in cas ecezzionai, de meter el controll a la frontera: un esempi a l'è l'Australia, che i haveva mitud per el COVID-19.

In di frontere internazzionai inn despess fioeule de acord in tra i Stat, che garantissen la libertà de moeuves e despess anca de viver e lavorà in di vari Stat: l'esempi pussee cognossud a l'è l'Area Schengen in Europa, che l'ha ispirad alter proget compagn del Mercad Uneg del CARICOM, el Concili de Cooperazzion del Golf e la Comunità de l'Africa de l'Est. Stat che inn propi ligad in tra de lor gh'hann acord compagn, per esempi la Noeuva Zelanda e l'Australia gh'hann el Trans-Tasman Travel Arrangement, Regn Unid e Irlanda la Common Travel Area e Russia e Bielorussia gh'hann el Stat de l'Union.

## Riferiment
*WPR
John Milton

El **John Milton** (9 de desember del 1608 – 8 de november del 1674) l’è stait un poeta ingles. L’è famos per havé scrivud el *[[Paradise Lost]]* (el ‘Paradis desperdud’), un poema epegh longh dodes liber, indova che el cunta su de quand che l’Adam e l’Eva inn staitj descassadj del Sgiardin de l’Eden. Quell’œuvra chì l’ha consagrad coma vun di poeta pussee grandj de la storia.

## Refarenze

## Olter progetj
Musee d'art antiga

El **Musee d'art antiga** a l'è vun di musee del Castell Sforzesch de Milan e 'l gh'ha dent vuna di collezzion de scoltura d'epoca in tra el tardo-antigh e 'l renassimental pussee grande de l'Altitalia, con pussee de 2000 toch in mostra in di sale cont i fresch del temp del Ducad.

Inn ben importante la Capella Ducal, la Sala di Ass, piturada del Leonard de Vinci, el gonfalon de Milan con sora el Sant Ambroeus, el compiant in sul Crist mort, el Monument a cavall del Bernabò Vescont, l'arca del vescov Batista Bagarot e 'l Monument funerari al Gaston de Foix.

## Galleria di foto

File:Sala VIII.jpg|La sala di Ass, che l'è in restaver
File:Monument to Bernabò Visconti (Milan) 01.JPG|El monument al Bernabò Vescont
File:Scorcio sala 6 del Museo del Castello Sforzesco (Milano) 1.jpg|Part de la Sala VI
File:Sala XII 1.JPG|Fresch de la Sala XII
File:Castello Sforzesco - Milano 37.jpg|Vedrade svizzer-todesche
File:Michelozzo e artisti lombardi, portale del banco mediceo a milano, 1450-1500 ca. 01.JPG|Portal del Palazz del Banch Medicee
File:2123 - Milano, Castello sforzesco - Fregio di Porta Romana (1171) - Foto Giovanni Dall'Orto - 14-Feb-2008.jpg|Fris de Porta Romana cont i milanes che tornen de la guerra cont el Barbarossa
File:Castello sforzesco museo 121.jpg|El gonfalon de Milan
File:Paolo Monti - Servizio fotografico (Milano, 1956) - BEIC 6361971.jpg|Vuna di sale cont i statov
File:Agostino di duccio, rappresentazione allegorica dalla cappella di san sismondo nel tempio malatestiano, 01.JPG|Preja de la Gesa de San Sismond
File:Castello arte antica 3.JPG|Armaria del Castell
File:Castello arte antica 2.JPG|Preja de mort de un nobil
File:Museo d'arte antica - milan.JPG|Fresch de la Capella Ducal
File:Arte lombarda, madonna col bambino, 1450-1500 ca.JPG|La Madona col Bambin
File:Paolo Monti - Servizio fotografico - BEIC 6361991.jpg|La fontana a la sortida


## Ligam de foeura
*Sit ofizzial 

## Alter proget
Elena Lucchini

L**'Elena Lucchini** (Voghera, 1 de avril 1984) a l'è una politega italiana, del 11 de november 2022 assessora a la fameja, solidarietà sociala, desabilità e pari oportunità de la Region Lombardia.

Diplomada perita agraria, la se laurea in sienze biologeghe a l'Università de Pavia, la va dent a la Liga Nord e in di elezzion politeghe del 2018 a l'è elesgiuda deputada a la Cambra e del 2020 la se candida in del so comun 'me capalista de la Liga e la fa record de preferenze, a vegnì elesgiuda.

La se recandida minga in Parlament del 2022 e l'è nomnada assessora a la fameja in la sgionta de l'Attilio Fontana: in di elezzion regionai del 2023 la va in Consili 'me leghista pussee votada in Lombardia e 'me candidada pussee votada in provincia de Pavia e l'è confermada a l'assessorad. L'è candidada anca ai elezzion europee in la circoscrizzion Nord-Ovest, ma l'è minga elesgiuda.

## Riferiment
*Regione Lombardia

## Alter proget
Gesa de San Peder (Gimon)

La **gesa de San Peder** a l'è una gesa del secol VII-VIII che la se troeuva a Gimon, in provincia de Vares e diocesi de Com: l'è retegnuda vuna di esempi mej conservad de romanegh lombard, del 1912 a l'è un monument nazzional italian.

## Bibliografia
*S. Lomartire, Gemonio, S. Pietro, in Pittura tra Ticino e Olona. Varese e la Lombardia nord-occidentale, Cinisello Balsamo, 1992, pp. 215-223.

## Alter proget
Bigio (Dazzi)

Ol **Bigio** (nom oficial: *Era fassista*) a l'è una statua 'n marmor de Carrara volta 750 meter faccia de l'Arturo Dazzi 'n del 1932 e mitida 'n origin in Piazza de la Vitoria.

I sgent la ciamava *Bigio* per ol so color ma, per via del so ligam col regim, 'n del 1945 a l'è tolta via e mitida 'n magazin. 'N del 2013 ol sindegh Adriano Paroli el noncia, 'me part de la requalifegazzion de la piazza per la metropolitana, ol restaver de la statua insì de metéla ancamò, però poeu l'Emilio Del Bono el ferma tut, e i è an'mò dree a sernì 'sa fànn.

## Poesia
'N del 1939 in su la rivista *Brixia fidelis* a l'è dacc fò ol sonet de 'n anonem che 'l se faseva ciamà *Rasighì*.


El Bigio
Sif vo 'l sior Bigio? oho dise, che maniere
de müsüraga i pign a chei che pasa,
e de ardà töc' con che la bröta cera!
Nom culpa no si va mes nǚt en piasa?
Sif forse gnec per via de che la foia
che va töt el piö mei de la osta fama?
Dif pas! Perché a la zent de buna oia,
ghe amò töt el de dre del panorama.
Certo chi va fat tort a daf la cacia,
quand pense che ghè tanc' che stares be
mandai en giro con la foia en facia.
Sti miga le a 'nrabif, che l'è on'ocada.
Quand va ve a tir de chei che pense me,
Nient pign; l'è a trop ona cicada


## Riferimencc
*Il Bigio di Brescia, la statua dello scandalo.
Giuli Carchen

El **Giuli Carchen** (*Giulio Carcano* in italian; Milan, 7 de avost 1812 - Lesa, 39 avost 1884) a l'è stad un politegh, scritor e patriota italian.

L'heva tolt part ai Cinch Giornade de Milan e l'era scapad, poeu l'era tornad in Lombardia dopo l'unità d'Italia, e l'è fad senator del Regn. I so oeuvere eren soratut a carater patriotegh.

## Riferiment
*Treccani

## Alter proget
Cà Banfi

La **cà Banfi** a l'è un palazz storegh de Milan che 'l se troeuva in via Brera al 9. El se sa minga trop de la soa storia, foeura che l'era in pè almen del secol XVI e che l'aspet de adess el risaliss a di lavorà di secoi XVII-XVIII.

## Bibliografia
*Paolo Mezzanotte, Giacomo Bascapè, Milano nell'arte e nella storia, Milano, Bestetti, 1968, ISBN non esistente.
Statua del Tass

La **statua del Tass** la se troeuva a Nord in la Piazza Veggia a Berghem e l'è stada scolpida del secol XVII del milanes Giovan Batista Vismara.

El regorda el fat che el Tass, de sgioven, l'era stad in cità, in del palazz de fameja, arent a gh'è anca el cafè del Tass, un'antiga locanda che al temp la se ciamava *di do spade*.

## Bibliografia
*Renato Ravelli, Bergamo una città e il suo fascino, Bergamo, Grafica e arte Bergamo, 1986.
Cà de la Memoria

La **Cà de la Memoria** a l'è una noeuva costruzzion in la zona de Porta Noeuva, fada su in tra el 2013 e 'l 2015, che la gh'ha dent la sede de varie sociazzion ligade a la lota per la democrazzia in Italia, tant 'me la Sociazzion di Ex Deportad in di Camp Nazista, la Sociazzion Italiana Vitime del Terrorism, l'Istitut Nazzional Ferruccio Parri e la Sociazzion Nazzionala Partesan d'Italia.

La soa costruzzion a l'è stada part de la requalifegazzion de la zona, insema al fà su del Palazz Lombardia e al Parch Biblioteca di Piante.

## Bibliografia
*baukuh, Casa della memoria, Milano, A+MBookstore, 2016, p. 120, ISBN 88-87071-66-7.

## Alter proget
Problema del mal

El **problema del mal** a l'è, in filosofia e teologia, una question in sul comè meter insema l'esistenza de una divinità onipotenta, onibenevolenta e onisenta con l'esistenza del mal e de la sofferenza in su la Terra: i so presentazzion pussee famose inn quelle de l'Epicuri e del David Hume.

Tradizzionalment i resposte teisteghe poden a la question vesser spartide in defese, confutazzion e teodicea. El problema del mal midem a l'è spartibel in du: quell logegh, che 'l proeuva a mostrà logicament che se 'l gh'è el mal el po minga vességh un Dio che 'l po tusscoss e che l'è tut bon, che incoeu a l'è retegnud confutad di filosof, e quell evidenziari, che 'l proeuva a doperà el problema del mal 'me vuna di evidenze contra l'esistenza de un Dio insì.

## Riferiment
*Enciclopedia de la filosofia

## Vos corelade
*Paradoss de Epicuri
*Ipotesi del mond giust
*Liber arbitri
*Teodicea del Gustin
*Problema de l'inferno
*Quaestio disputata de malo
*Teologia de l'Olocaust
ECHO-7

Per **ECHO-7** se intend una familia de echovirus aprovad in tra el 2004 e 'l 2019 cont el nom comercial de **Rigvir** del ministeri de la Salut de la Lituania 'me virioterapia per el melanoma ma despess doperada *off-label* anca per alter tipi de cancher.

El potenzial oncolitegh de 'sti virus a l'era stad sgiamò vist in di agn '60-'70 de l'imunolega lituana Aina Muceniece: però, poeu, el s'è descovert che el tratament el gh'haveva men virus de quell che se pensava e per quella reson chi l'è stad tolt via del comerc e desautorizad.

Al moment, l'è minga confermada la soa abilità de combater el cancher.

## Riferiment
*La viroterapia è in grado di curare i tumori?

## Alter proget
Pasquiroeul (Milan)

El **Pasquiroeul** (*Pasquirolo* in italian) a l'era un quarter de Milan sit in tra el Verzer, la Corsia di Serv, piazza San Babila e piazza Fontana.

Incoeu el nom el resta domà in la geseta del Pasquiroeul, che l'è una parochia ortodossa russa.

## Storia
El quarter el ciapa el nom del facc de vesser stad un sit pien d'erba indova che se podeva portà i bestie a pascolà, perchè gh'era el spazzi voeud lassad de la demolizzion di Terme Erculee: propi in sui ruvine di terme l'è fada su la geseta.

Vers el '700 la pupart di gese del quarter, foeura de quella del Pasquiroeul, inn desconsacrade.

Cont el pian regolador del 1926 del Piero Portaluppi e del Marco Semenza a l'è mituda in proget la soa demolizzion, insì de fà una gran piazza in tra l'Arcivescovad e 'l Palazz di Sedes Arma: ghe pensarà la guerra a trà sgiò la pupart del quarter e 'l comun el sbatarà sgiò quell che restava, foeura de la Gesa, del Palazz di Sedes Arma e del Palazz Litta Cusini Modignani.

'Sti lavorà chi hann lassad do noeuve strade: el cors Europa e 'l largh Corsia di Serv. 

## Strutura
I strade eren mitude un poo a la rinfusa: i pussee importante eren la via Pasquiroeul, la via Passarella e la via San Zen.

Del quarter la tacava la strada per Paù.

## Riferiment


## Alter proget

## Vos corelade

* Botonuu
Chiara Salmegia

La **Chiara Salmegia** (Berghem, intorna al 1600 - Berghem, prima mità del XVII secol) a l'è stada una pitora lombarda.

Fioeula de l'Enea Salmegia, la s'è formada a la botega del pader: el se sa poch de lee, foeura che l'era maridada cont el Gio Jacom Assonega.

L'ha lassad di oeuvere in la gesa de Sant'Agheta in del Carmen e in la gesa de San Lissander in Colona a Berghem e in la Gesa de la Pas a Alzan. 

## Bibliografia
* Ambrogio levati, Dizionario biografico cronologico diviso per classi degli uomini illustri di tutti i tempi e di tutte le nazioni, Biografhy, 1821.
Gesa del Corpus Domini (Milan)

La **gesa del Corpus Domini** a l'è una parochial de Milan, che la se troeuva propi tacada a l'Arch del Sempion.

L'è stada voluda del pader Gerardo Beccaro, capo de la provincia carmelitana lombarda, 'me part de un gran compless con dent anca el convent, la biblioteca provincial di Carmelitan descolz, la Santa Liga Eucaristega e 'n ospizzi per i sgioven in dificoltà che l'è stad vert el 4 november 1904.

## Riferiment
*BeWeB

## Alter proget
Giuseppe Pellizza da Volpedo

El **Giuseppe Pellizza da Volpedo** (Volped, 28 de luj 1868 - Volped, 14 de sgiugn 1907) a l'è stad un pitor italian, cognossud soratut per el quader El Quart Stat, simbol de la question di operari in Italia.

## Riferiment
*Treccani

## Alter proget
Piazza Fontana

**Piazza Fontana** a l'è una piazza del center de Milan, arenta a piazza del Dom e a piazza Ceser Becaria.

## Storia
L'è stada fada su intorna al Setcent, cont el Piermarini che l'ha restruturad l'Arcivescovad e la piazza denanz a metégh una fontana, che gh'ha dad el nom a la piazza: in principi el gh'haveva de vesser provisori, ma a l'è restad. In quell sit prima ghe faseven el mercad, che 'l sarà spostad poch inanz in via Verzer. 

Dopo del rivà del Napoleon ghe cambien nom in *piazza Tajament*, ma cont el tornà di austriegh se met ancamò el nom de prima. La segonda guerra mondial la fa un frach de dagn ai edizzi in su la piazza, ma la fontana la se salva.

El 12 de dicember 1968 una bomba la s'ciopa denanz a la sed de la Banca Nazzional de l'Agricoltura: la strage de Piazza Fontana la lassa 17 mort e 88 ferid.

## Riferiment
* Piazza Fontana: inaugurata la fontana restaurata del Verziere la più antica di Milano 
## Alter proget
Gesa de San Michel a l'arch

La **gesa de San Michel a l'arch** a l'è una veggia gesa de Berghem che la se troeuva in la piazza Veggia: originaria del secol XI, in del vesser propi tacada al Palazz Noeuv la perd a la svelta la soa autonomia e del XIX secol a l'è pu parochia e del 1955 l'è desconsacrada per vesser doperada 'me deposit per la Biblioteca civega Angelo Mai.

## Riferiment
*LombardiaBeniCulturali

## Alter proget
Fontana Contarin

La **fontana Contarin** la se troeuva in Piazza Veggia a Berghem, 'n tra ol Palazz Noeuv e 'l Palazz de la Reson.

Faccia 'n marmor de Zandobe, la ciapa ol nom de l'Alvise Contarini, podestà de la cità al temp de venezzian che, quand che 'n del 1780 l'ha lassad ol so incaregh, ghe l'ha lagada 'me regall a la sitadinanza. Dopo de l'unità d'Italia a l'è mituda via per metéga al so post una statua del Garibaldi, ma al princepe del secol XX a l'è metida an'mò e la statua del patriota nizzard a l'è metida in Sità Bassa.

## Bibliografia
* Luigi Angelini disegni Trento Longaretti, Antiche fontane e portali di Bergamo, Bergamo, Stamperia Conti, 1964.

## Olter progecc
Giovanni Muzio

El **Giovanni Muzio** (Milan, 12 de fevrer 1893 - Milan, 21 de masg 1982) a l'è stad un architet italian, in tra i pussee grand esponent del moviment artistegh del Noeuvcent.

A l'era fioeul de l'architet bergamasch Virginio Muzio e, anca se nassud a Milan, el studia a Berghem, al licee classegh Paolo Sarpi, e poeu a l'Università de Pavia e infin al Politecnegh de Milan.

In tra i so lavorà pussee famos gh'è la Cà Bruta, el Santuari de Santa Maria Bambina, el Palazz de l'Art, el Tempi de la vitoria, la Cà di Giornalista, el Palazz di Giornai, el Palzzz de la CARIPLO, la faciada de l'Università Catolega, la Gesa de San Giovann Batista a la Crea, la Gesa de la Nonziada in Gesa Rossa, la Torr Turaa e 'l Palazzi de l'Arengari a Milan, foeura gh'è el Palazz del Governa a Sondri, Villa Leidi a Berghem, la gesa de Santa Maria de Carevasg a Pavia, la basilega de la Nonziada a Nazareth e i palazz de l'INA e de l'INPS a Roma.

## Riferiment
*Treccani

## Alter proget
Mont Alben

Ul **Munt Alben**, cunt un’alteza de 2019 meter sül livel del mar, l’è una muntagna in di Prealp bergamasch, che se truva lungh la cresta che divid la Val Brembana de la Val Seriana, in de la pruvincia de Berghem.

L’é furmaa da un massicc rucius de rocia calcarea. Ul Munt Alben l’è pusiziunaa tra la Val Serina, la Val del Ris, la Val Parina e la Val Vertova. La muntagna se tröva a süd del Col de Zambla.  A nord-est, l'Alben l’è caratterizâ da impervi güj, cresti rocius e canalon, mentre a sud-ovest, vers la media val Serina e val Vertova, g’hin puusee pendii buscus cun anca pineti e pascul.
## Alter pruget
Gesa de San Gerard (Monscia)

La **gesa de San Gerard** a l'è una gesa de Monscia, in provincia de Monscia-Brianza e arcidiocesi de Milan. La gesa de incoeu a l'è del secol XIX, ma in del sit a gh'era un gesioeul propi antigh, dedicad in principi al Sant Ambroeus e poeu al San Gerard di Tintor.

Del 1835 l'è nonziada la costruzzion de una gesa noeuva, progetada del Jacom Moraglia, e l'ann adree l'è mituda la prima preja, denanz al Ranieri, vizerè del Lombard-Veneto. La costruzzion l'è finida del 1842 e la gesa l'è consacrada, per el campanin ghe sarà de spetà el 1875.

## Riferiment
*BeWeB

## Alter proget
Isep Candian

L**'Isep Candian** (italian: *Giuseppe Candiani*; Milan, 8 de avril 1830 - Milan, 16 de marz 1910) a l'è stad un farmacista e imprenditor italian.

De sgioven l'heva tolt part ai cinch giornade de Milan, e l'è ferid: el fa su poeu a la Bovisa una fabrega de acid solforegh, che la deventa poeu una gran industria chimega, che la se slargarà fina a Barleta cont una fabrega de acid tartaregh.

A l'è mitud sota in la capella de familia a Corenn.

## Riferiment
*Treccani

## Alter proget
Palazz del Governa (Sondri)

**Palazz del Governa**, ciamad anca **Palazz Muzio** del nom del so architet, a l'è un palazz di prim agn '30 de Sondri fad su 'me sed per i ofizzi de la Provincia e de alter istituzzion colturai del Giovanni Muzio.

## Storia
La soa costruzzion l'è fada necessaria de un diluvi che l'ha colpid la cità e l'ha fad un frach de dagn al palazz di ofizzi provinciai, al temp oeuvera de l'ingegner provincial Giovan Batista Bosata: a l'è sernid prest de fà su una noeuva sed minga domà per la provincia ma anca per la questura e la prefetura. Del 1930 a l'è fad el concors nazzional in sul noeuv proget, che l'è vensgiud del Muzio, che 'l s'era ispirad a la tradizzion de la costruzzion de la Valtonina, tant de andà in sgir a vardà i mester de l'area prima de presentàll.

## Architetura
La pianta de l'edifizzi a l'è trapezzoidal e in su trii pian, gh'è do faciade: vuna che la dà in su via Vittorio Veneto e l'altra in su via XXV Avril. Gh'è do torr, vuna ciamada de la Provincia e l'oltra de la Prefetura, e in sui torr se troeuva i ingress.

L'aula del consili, absidada e frescada, l'è oeuvera del Gianfilippo Usellini, collaborator del Muzio di temp de la Triennal de Milan. Dent se troeuven ses enocast che representen di atività tradizzionai de la Valtoltina, menter in di ofizzi del president de la Provincia, del Prefet e del Questor gh'è di stue tradizzionai de la region.

## Riferiment


## Alter proget
Ostensori

L**'ostensori** a l'è un usadell sacher doperad in la liturgia catolega per metégh denter l'ostia consacrada che, in vertù de la dotrina de la transustanziazzion, a l'è retegnuda el vera corp del Gesù Crist, e l'è donca adorada in l'adorazzion eucaristega. Despess, a la fin, el minister ordenad ghe dà a quei che gh'è una benedizzion con l'ostensori.

## Riferiment
*Enciclopedia Catolega

## Alter proget
Gesa de San Giovann al Mont

La **gesa de San Giovann al Mont** a l'è una gesa de Quarona, in provincia de Vercej e diocesi de Noara: l'è vun di sit de cult pussee antigh de tuta la Valsesia, cont un nucli del secol V, anca se la gesa de adess l'è stada fornida del XVIII secol.

A l'è part del camin del San Carlo.

## Bibliografia
*Daminano Pomi, Chiesa di San Giovanni al Monte. Quarona (Valsesia), Bergamo, Velar, 2015.

## Alter proget
Basilega de San Fedel

La **basilega de San Fedel** a l'è una gesa romanega del center de Com, ispirada in stil a la capella palatina de Aquisgrana e a la basilega de San Lorenz a Milan. Fada su a partì del VI secol, in principi la saria stada dedicada a la sant'Ufemia: in del sit a gh'era un gesioeul paleocristian, forsi prima sed del vescov de Com.

## Riferiment
*LombardiaBeniCulturali

## Alter proget
Monument al Giulio Ricordi

El **monument al Giulio Ricordi** a l'è una statua fada su del Luis Sech e mituda in largh Ghiringhelli a Milan, aproeuv a la Scala. A l'è stad volud de vari so amis dopo la soa mort, in tra de lor el Giacomo Puccini, l'Arrigo Boito e 'l Luigi Illica, e l'è infin inaugurada el 6 de sgiugn 1922.

## Bibliografia
*In memoria di Giulio Ricordi, in Musica d'oggi, giugno 1922, pp. 163-166.

## Alter proget
Benedet Landrian

Ol **Benedet Landrian** (Busti Grandi, 1650 - Busti Grandi, 28 de fevrer 1730) a l'è stacc un pret lombard, curad per vint agn de la cesa pu granda de la sità.

L'è stacc anch, insema al Bias Belot, ol fondador de 'n collegi dedicad al San Josep che, un qualch ann adree, al deventarà ol prim ospedal de la sità. Per quella reson chi ol so litrat a l'è stacc ol prim de la quadraria de l'ospedal.

## Referimencc
*LombardiaBeniCulturali

## Olter progecc
Giovann Soree

El **Giovann Soree** (Carona, 1400 - Milan, 1482) a l'è stad un architet lombard, fioeul del March Soree.

L'è stad diretor di lavorà a la Certosa de Pavia e del Dom de Milan e l'è considerad el capostipet de la fameja di Soree de Carona: el fioeul Guinifort l'è stad el so sucessor per la Certosa, menter el Franzesch l'è stad el maester del Giovann Antoni Amadee.

L'è regordad anca per la Cà di Panigaroeula a Milan, menter cont i fredei Albert e Peder l'ha lavorad a la gesa di sant Steven e Lorenz a Castion.

## Riferiment
*JSTOR
Isep Molten

L**'Isep Molten** (*Giuseppe Molteni* in italian; Afer, 30 marz 1800 - Milan, 11 de sginer 1867) a l'è stad un pitor italian.

Brerista, el deverà mollà i studi per di reson economeghe, el tornarà in l'Academia 'me conservador intorna ai 50 agn. El sarà in competizzion cont el Francesco Hayez.

## Galleria di quader

File:Portrait of Giberto V Borromeo Arese.jpg|Litrat del Gibert V Borromee Ares
File:Artgate Fondazione Cariplo - Molteni Giuseppe, La confessione.jpg|La Confession
File:Molteni Giuseppe, Alessandro Manzoni.jpg|Litrat del Lissander Manzon
File:Molteni Giuseppe, Ritratto di Giovanni Migliara (Parma).jpg|Litrat del Giovanni Migliara
File:Giuseppe Molteni - Mother Mourning the Death of her Child - La derelitta la morte del bimbo.jpg|Litrat de dona che la piang la mort del fioeul
File:Giuseppe Molteni, La signora di Monza, Pinacoteca Malaspina Pavia.jpg|Litrat de la Siora de Monscia
File:Maria Luigia d'Austria by Moltreni.jpg|Litrat de la Maria Luigia d'Austria
File:G. Molteni, Ritratto del conte Giacomo Mellerio.JPG|Litrat del Jacom Melleri
File:Ritratto di Ferdinando I d'Austria.jpg|Litrat del Ferdinand I d'Austria


## Riferiment
*Treccani

## Alter proget
Strada de segonda class 127 (Slovachia)

La **Strada de segonda class 127** a l'è una strada de segonda class de la Slovachia, che la se troeuva in del distret de Senec.

A l'è ancamò in costruzzion, cont una longheza prevista de 3,3 km, e la serviss a conligà Bernolákovo a l'Autostrada D1.

La scomincia de la strada I/61 al confin in tra Bernolákovo e Ivanka pri Dunaji e la riva a la sortida de la D1 *Triblavina*, e la passa poeu l'autostrada cont un sotapass. La trata in costruzzion la menarà inanz fina a Chorvátsky Grob.

## Riferiment
*D1 x II/127, Križovatka Triblavina

## Alter proget
Mausolee imperial de San Vitor

El **mausolee imperial de San Vitor** a l'era un monument funerari de Mediolanum che 'l se trovava arent a Porta Vercellina, indova che incoeu a gh'è la Gesa de San Vitor, che in principi a l'era una capella dedicada a San Grigoeu.

Gh'hann mitud sota anca i vescov milanes Protas e Mirocle, incoeu spostad in la gesa.

## Riferiment
*Touring Club

## Alter proget
Ružinov

**Ružinov** a l'è vun di quarter de Bratislava, che 'l gh'ha 'n autonomia compagna de quella de un comun. El fa part del distret de Bratislava II.

## Ligam de foeura
*[ Sit ofizzial]

## Alter proget
Selmo de Bagg

El **Selmo de Bagg** (Milan, intorna al 1035 - Mantoa, 18 de marz 1086) a l'è stad un vescov e cardinal lombard, nevod (e omonem) del Papa Lissander II e venerad 'me sant de la Gesa catolega, che 'l considera el patron de Mantoa. Se pensa che 'l sia stad ordenad propi del so barba.

Benedetin, l'è fad vescov de Lucca del 1073, al temp de la lota per i investidure, el gh'ha de scapà del 1081 per via de un moviment che 'l mena a un scisma, e l'è regolt de la Matilde de Canossa, del che l'era consejer spirtual, in la badia de San Benedet in Poliron, e l'è fad vicari del Papa, e 'l se impegna in la reforma gregoriana.

El moeur el 18 de marz 1086 e 'l voleva vesser mitud sota in la badia ma l'Ubald e 'l Bonizzon de Sutri el fann meter sota in la catedral de la cità, vista 'me pussee bona per un vescov. El so corp l'è trovad intregh e l'è in del Dom de Mantoa anca incoeu, indova che el dì de la mort l'è mitud in mostra ai fedei.

In del so quarter de origin, Bagg, gh'hann dedicad una gesa parochial.

## Riferiment
*Treccani

## Alter proget
Bánovce nad Bebravou

**Bánovce nad Bebravou** a l'è un comun del distret de Bánovce nad Bebravou, in la region de Trenčín
## Ligam de foeura
*[ Sit ofizzial]

## Alter proget
Salmegia (Nember)

**Salmegia** (*Salmezza* 'n italian) a l'è una frazzion del cumun de Nember, el provincia de Berghem.

Al sa troeuva a 1030 meter sul livell del mar, 'n tra ol mont Podona e la Corna Bianca: ol so center a l'è la cesa de San Barbaba e aproeuv ghe passava la Via Mercatorum.

A l'era originari de la zona l'Enea Salmegia.

## Bibliografia
*Umberto Zanetti, Paesi e luoghi di Bergamo. Note di etimologia di oltre 1.000 toponimi, Bergamo, 1985.
Gesa de San Lorenz (Malnoè)

La **gesa de San Lorenz** a l'è una badia che la se troeuva a Malnoè, vun di quarter de Milan che prima el partegniva ai Corp Sant: l'è denter al parch Malnoè.

## Storia
La gesa l'è stada fada su di Umiliad che staven de cà a Brera intorna al 1267 e ghe stava adree al so solit stil: una cassina con tut quell che serviva per viver de agricoltura, cont anca un molin, guarnad fina al dì d'incoeu.

Del 1584 l'orden di Umiliad a l'è scassad e, donca, la gesa l'è fada parochial: in l'istess temp a l'è restruturada e modifegada per i noeuv besogn e, per el secol XVIII, la gh'ha quater capelle. In tra el 1875 e 'l 1877 ghe fann un noeuv restaver, sota la guida de l'architet Allemanini.

## Architetura
La gesa, in stil romanegh lombard, la gh'ha domà 'na nav de forma retangolar e al so nord gh'è el campanin: l'altar magior, oeuvera del Luis Sala de Morsencc, el gh'ha denanz un slargament in legn, che 'l permet de doperà una tavola eucaristega adata ai principi del Concili Vatican II. 

De la nav se va dent a do capelle, vuna dedicada, se pensa, al Sant Antoni abad e l'oltra a la Madona col Bambin: de mancina se va dent a una sezzion spartida cont el batisteri e una statua del Gesù Bambin.

La faciada la regorda quella de la gesa mader de Santa Maria de Brera.

## Riferiment


## Alter proget
Leopoldo Zelli-Jacobuzzi

El **Leopoldo Zelli-Jacobuzzi** (Viterbo, 24 de setember 1818 - Roma, 1 de november 1895) a l'è stad un pret e monegh benedetin italian, abad de la basilega de San Paol foeura di Mure a Roma del 1867 a la soa mort.

Fioeul de una nobil familia, el se fa monegh el 28 de marz 1837 dopo vesser stad  un alev di benedetin de quand el gh'haveva des agn: l'è ordenad sacerdot el 5 de sgiugn 1841, e 'l dì adree el dis la soa prima Messa.

El 30 de avost 1867 l'è fad abad territorial de San Paol foeura di Mure e in del roeul el toeu part al Concili Vatican I. El moeur el 1 de november 1895 e l'è metud sota in del monester de San Calist, el so sucessor l'è stad el Bonifacio Oslaender.

## Riferiment
*Gente di Tuscia
Concili de Nicea I

El **concili de Nicea I** a l'è stad el prim concili ecumenegh del cristianesim, tegnud a Nicea del 20 de masg del 325: l'è stad volud de l'imperador Costantin I per guarnà l'unità dogmatega di cristian denanz a vari moviment ereticai, compagn de l'arianesim.

I tema pussee important che inn stad tratad a inn la divinità de Gesù Crist e la consustanzialità del Pader e del Fioeul e 'l ducument che l'è vegnud foeura a l'è el simbol nicen che, slargad in del concili de Costantinopel, l'è ancamò el cred cristian pussee important.

Gh'hann tolt part circa 300 vescov, soratut de l'Orient, anca se l'Imperador l'heva invitad tucc i vescov cristian.

## Riferiment
*Enciclopedia catolega

## Alter proget
Giovanni Migliara

El **Giovanni Migliara** (Lissandria, 15 de otover 1785 - Milan, 18 de avril 1837) a l'è stad un pitor italegh, ciamad "el noeuv Newton" per i so studi di lus in pitura. In del viver a Milan l'ha mai renonziad a la soa citadinanza piemontesa e l'è stad, anzi, premiad del Re per la soa bravura. La soa preja de mort, incoeu, l'è guarnada in la gesa de San Grigoeu.

I so oeuvere inn in mostra a la pinacoteca de Brera, in la pinacoteca de Lissandria, ai Gallerie d'Italia de Milan, a la Neue Pinakothek de Monegh de Baviera e al Musee del Prado a Madrid.

## Riferiment
*Treccani

## Alter proget
Georg Gänswein

El **Georg Gänswein** (parnonzia: [ˈɡeːɔʁk ˈɡɛnsvaɪn]; Riedern am Wald, 30 luj 1956) a l'è un arcivescov catolegh e diplomategh todesch, del 24 de sgiugn 2024 nonzi apostolegh in Letonia, Lituania e Estonia.

L'è anca vun di canonegh de la catedral de Friborgh in Brisgovia.

## Biografia
Fioeul de una familia storega de ferrer, el gh'ha cinch fredei: el studia teologia in Baviera e a Roma e del 1982 l'è ordenad diacon e poeu, el 31 de masg 1984, presbiter de l'Oskar Saier. Del 2003 l'è secretari personal del Joseph Ratzinger e del 2005, a l'elezzion del Ratzinger al soeuj de Peder, l'è confermad, e del 2006 l'è fad anca prelad d'onor de Soa Santità.

El 7 de dicember 2012 l'è fad prefet de la Cà Pontificia e ghe dann la sede titolar de Urbisaglia e 'l 6 de sginer de l'ann adree l'è ordinad vescov del Papa midem. Anca dopo che 'l Benedet el se dimet de Papa el resta el so secretari particolar e l'è confermad del Franzesch 'me Prefet, roeul che 'l lassa el 28 de fevrer 2023: a luj el torna, in su indicazzion del Papa, in l'arcidiocesi de Friborgh in Brisgovia.

El 24 de sgiugn 2024 l'è nomnad del Papa nonzi apostolegh in di Paes baltich.

## Genealogia episcopal
* Cardinal Scipione Rebiba
* Cardinal Giulio Antonio Santori
* Cardinal Girolamo Bernerio, O.P.
* Arcivescov Galeazzo Sanvitale
* Cardinal Ludovico Ludovisi
* Cardinal Luigi Caetani
* Cardinal Ulderico Carpegna
* Cardinal Paluzzo Paluzzi Altieri degli Albertoni
* Papa Benedet XIII
* Papa Benedet XIV
* Papa Clement XIII
* Cardinal Bernardino Giraud
* Cardinal Alessandro Mattei
* Cardinal Pietro Francesco Galleffi
* Cardinal Giacomo Filippo Fransoni
* Cardinal Antonio Saverio De Luca
* Arcivescov Gregor Leonhard Andreas von Scherr, O.S.B.
* Arcivescov Friedrich von Schreiber
* Arcivescov Franz Joseph von Stein
* Arcivescov Joseph von Schork
* Vescov Ferdinand von Schlör
* Arcivescov Johann Jakob von Hauck
* Vescov Ludwig Sebastian
* Cardinal Joseph Wendel
* Arcivescov Josef Schneider
* Vescov Josef Stangl
* Papa Benedet XVI
* Arcivescov Georg Gänswein

## Onoreficenze
*Baviera: Orden al Merit de la Baviera
*Germania: Cros al Merit de I Class
*Italia: Gran Ofizzial de l'Orden al Merit de la Republega Italiana
*Austria: Orden al Merit de la Republega Austriega
*Romania: Comendator de l'Orden de la Stella de Romania

## Riferiment
*Archbishop Georg Gänswein

## Alter proget
Gesa de San Grigoeu (Milan)

La **gesa de San Grigoeu** a l'è una gesa de Milan che la se troeuva in del sit del vegg Lazaret: una gesa con l'istess nom la se trovava lilinsì del secol XIX e la serviva el fopon de San Grigoeu, l'è sostituida in tra el 1903 e 'l 1908 de la gesa che la gh'è adess, in stil neoromanegh e neogotegh.

## Ligam de foeura
*Sit ofizzial

## Alter proget
Cimiteri monumental de Giubian

El **cimiteri monumental de Giubian** a l'è el cimiteri pussee grand de Vares, che 'l se troeuva in sul coll omonem: l'è stad progetad del Carlo Maciachini per sostituì el vegg fopon citadin.

Gh'inn mitud sota la Felicita Morandi, el Pompeo Cambiasi, el Giuseppe Bertini, el Giuli Carchen, l'Antonio Gorini, el Franzesch III d'Est, el Dante Isella, l'Angelo Poretti e 'l Giulio Bizzozero.

## Riferiment
*FAI
Carlo Bo

El **Carlo Bo** (Sestri Levante, 15 de sginer 1911 - Genoa, 21 de luj 2001) a l'è stad un politegh e critegh leterari italian, vist 'me el pussee grand ispanista e franzesista del so temp in Italia. Del 1984 l'è fad senator a vita del president Sandro Pertini.

## Riferiment
*Treccani

## Alter proget
Palazz de la Società Reale Mutua di Assicurazioni

El **Palazz de la Società Reale Mutua di Assicurazioni** a l'è un palazz storegh de Milan, che 'l se troeuva in piazza del Liberty al 8.

El palazz l'è del 1955, ma el gh'ha dent la faciada de l'Hotel del Cors, del 1902 in stil Liberty e destrugad di bombe de la segonda guerra mondial.

## Bibliografia
*Attilia Lanza, Milano e i suoi palazzi: Porta Orientale, Romana e Ticinese, Libreria Meravigli Editrice, 1993, pg. 16.

## Alter proget
Gaetano Cresseri

El **Gaetano Cresseri** (Bressa, 30 aprile 1870 - Bressa, 17 de luj 1933) a l'è stad un pitor italian.

Fioeul de 'n magut, el lavora sgiamò de fiolit 'me sbianchin e 'l se passiona a la pitura: dopo la naja el serniss de andà inanz 'me pitor e 'l va a studià un poo a Brera, per poeu tacà a lavorà. I so lavorà pussee cognossud inn di fresch a Palazz de la Logia e in la Catedral de San Lorenz a Genoa.

## Riferiment
*[Treccani](https://www.treccani.it/enciclopedia/gaetano-cresseri_(Dizionario-Biografico)/)

## Alter proget
Čadca

**Čadca** a l'è un comun del distret de Čadca, in la region de Žilina.
## Ligam de foeura
*[ Sit ofizzial]

## Alter proget
Gesa de Sant'Anna (Baregg)

La **gesa de Sant'Anna** l'è ona gesa de Baregg, sussidiaria de la parrocchia de la Madonna Pellegrina Mutilada, in de la Città metropolitana e arcidiocesi de Milan, e la fa part del decanaa de Magenta, in de la zona pastorala IV de Rò.

## Storia
Ona gesa in del loeugh la gh'era giamò del XIII secol, come testimoniaa del Liber Notitiae Sanctorum Mediolani e confermaa in del Settcent del Cadaster Teresian: l'antiga gesetta l'è stada trada giò in di agn '30 per permett la costruzion, in del 1935, de ona gesa noeuva, adattada ai besogn de la popolazion.

Istituida in del 1957 comè sede parrocchiala, dopo l'attentaa a la statua de la Madonna del 1948 l'ha ospitaa temporaneament la statua fina a la costruzion del santuari de la Madonna Pellegrina Mutilada, che, finii in del 1960, l'è deventaa sede parrocchiala in del 1986.

In del 1993 l'è stada oggett de on restaver interno che l'ha previst anca l'adeguament liturgich.

## Architettura
La gesetta la gh'ha ona pianta rettangolar con on'unega aula, on presbiteri e ona torr campanaria.  In de l'intern, i pared hinn quattaa de stabilituda ciara, menter el presbiteri l'è insciorii con on decor in stucch che 'l par marmor, lesen e on timpan che 'l gh'ha dent el tabernacol, fiancaa de pittur de arch con paesagg collinar.  La facciada, in matton a vedè, la presenta on tecc a capanna, on zoccor in preja e detaj in ciment bianch, con on cornicion decoraa de ona dentelladura in còtt.  El lat dritt de la gesa l'è tutt stabiliduraa e tinteggiaa. 

## Riferiment
Tram ATM 7700

El **tram ATM 7700** a l'è una varietà de Stadler Tramlink in servizzi in su la red di tram de Milan, i prime viture bidirezzionai e a pianal rebassad per intregh a vesser doperade in del sistema: corren in sui linie 7, 9 e 31.

## Storia
Del fevrer 2019 la Stadler Rail Valencia la vinc la gara ciamada del comun de Milan per fà su cinquantra tram urban e trenta extra-urban bidirezzionai, cont una spesa de circa 172 milion e l'oblegh de crompà 30 viture de media capacità, longhe 25 meter con l'opzzion per alter 50.

El 30 november 2022 la riva la prima vitura in cità, che l'è mituda in di ofizzine ATM Teodos a specià l'autorizazzion a circolà e a masg 2023 se fann i prime corse proeuva in tra la Bicoca e Cinisell Balsom e l'ATM la serniss de crompà i alter cinquanta tram, la mità a gran capacità longhe 35 meter.

El 10 de sginer 2025 l'ANFISA ghe dà el permess a la vitura 7701 de andà in sgir e 'l 30 el comun la slarga a tucc i veicoi de 25 meter in sui trate piazzal Lagosta-vial Fulvi Test-via Anassagora e vial Fulvi Test-Cinisel Balsom.

Del 20 de fevrer el scomincia el servizzi passeger in su 'sti trate chi. De la fin de sginer 2026 l'è doperada anca per la linia 9.

### Acident
El 27 de fevrer del 2026 un tram de la linia 9 el deralia in *viale Vittorio Veneto*, arent al deviador con *via Lazzaretto*, e 'l lassa du mort e cinquataquater ferid.

## Carateristeghe tecneghe
El modell in question l'è bidirezzional, o ben el gh'ha do gabine de guida e trè porte de tucc e du i lat, roba che la permet de fà inversion senza havégh besogn de l'anell, dent gh'è vintidu post per setàss e quarantaquater strapontit.

Gh'è un sistema de informazzion ai passeger e di porte USB per recaregà i usadei eletronegh.

## Riferiment


## Alter proget

## Vos corelade
*Tram ATM 7200
Melchisedec

El **Melchisedec** (ebraich *מַלְכִּי־צָדֶק*, o ben *el mè Re l'è giust*) a l'è un personagg misterios de la Bibia, Re de Salem, forsi l'antiga Gerusalem, e sacerdot del Dio altissem, l'istess Dio de Abram.

L'è tirad a man in la Genesi, indova che 'l dà una benedizzion a Abram e ghe insubiss pan e vin, e l'Abram ghe paga la decima, in di Salmi, indova che l'è ciamad "sacerdot in eterno" e in la Letera ai Ebrei del Paol de Tars, indova che se definiss el sacerdozzi del Gesù compagn del so e minga ereditari tant 'me quell di levita: per l'esegesi ebraica a l'è el Sem, fioeul del Noè, menter in del cristianesim l'è pussee despess vist 'me una figura del Gesù Crist, con di confession che 'l veden propi 'me una soa aparizzion.

In vun di test minga biblegh de Qumran a l'è vist 'me el Messia e 'me un elohim.

## Riferiment
*Treccani

## Alter proget
Scigognera

**Scigognera** (prononzia local: [sigu'ɲɛra]; italian: *Cicognara*) a l'è vuna di frazzion del comun de Viadana, in provincia de Mantova.
El paes el se troeuva a ovest del center comunal, minga trop lontan de la riva del Pò e in su la strada per rivà a Casalmagior (per la precision, la frazzion de Roncadell).
Scigognera l'è famosa per la soa produzzion industrial de penei e, on temp, di scove de melga. La patrona del paes l'è santa Giulia: in de la soa gesa s'è sposada la scritora Grazia Deledda. Inoltra tra el 1921 e 'l 1932 el curad del paes a l'è stad el don Primo Mazzolari.
## Referiment
Buzzol

**Buzzol** (prononzia local: ['bøsul]; italian: *Buzzoletto*) a l'è vuna di frazzion del comun de Viadana, in de la provincia de Mantova.
El paes el se troeuva a est del center comunal, poch prima de Banzoeul e in su la strada che la mena a Pomponesch.
## Referiment
Sacavrera

**Sacavrera** (prononzia local: [sakav'rɛra]; italian: *Fossacaprara*) a l'è vuna di frazzion de Casalmagior, in provincia de Cremona.
El paes el se troeuva a sud-est del center comunal, in su la riva del Pò e poch prima de Roncadell, in su la strada per rivà a Scigognera (frazzion de Viadana).
I sò abitant e 'l sò dialet a inn ciamad *sacavrin* [sakav'reŋ].
## Referiment


## Alter proget
Cogozz (Viadana)

**Cogozz**(prononzia local: [ku'gos]; italian: *Cogozzo*) a l'è vuna di frazzion del comun de Viadana, in provincia de Mantova.
El paes el se troeuva a ovest del center comunal, poch prima de Scigognera e in su la strada per rivà a Casalmagior.
A l'è vuna di frazzion pussee industrializade del comun.
## Referiment
Gesa de Mater Amabilis

La **gesa de Mater Amabilis** a l'è una parochial de Milan, in cità metropolitana e arcidiocesi de Milan.

## Storia
La gesa a l'è fada su del 1956 in l'area de la Fera Campionaria, in d'un spazzi crompad temp indree del mons. Alfonso Zanolli.

A l'era part de 'n proget de l'arcivescov Montini per voltà el numer de parochie in la cità, che l'haveva vist un gran cressiment de la popolazzion in tra el boom economegh e l'imigrazzion de la Bassitalia.

In tra el 1970 e 'l 1979 a l'è restruturada, con l'adatament liturgegh del presbiteri e la costruzzion de cinch diaframa in ciment per fà pussee forta la strutura.

## Architetura
La gesa a l'è dent de un palazz, al prim pian, insema a la canonega e ai ofizzi de la parochia: la faciada la regorda vuna a salient, cont un roson orb.

Dent la gh'è 'n unega nav decorada propi poch, vist che la decorazzion principala l'è quella di vedrade. El presbiteri l'è dent a una volta a bot e l'è tirad su de trii basellon.

## Riferiment


## Alter proget
Bohunice (Trenčín)

**Bohunice** a l'è un comun del distret de Ilava, in la region de Trenčín.
## Ligam de foeura
*[ Sit ofizzial]

## Alter proget
Enrigh Forlanin

L**'Enrigh Forlanin** (*Enrico Forlanini* in italian; Milan, 13 de dicember 1848 - Milan, 9 de otover 1930) a l'è stad un ingegner e inventor italian, in tra i pinoer de l'aviazzion in del Paes: l'è regordad 'me l'inventor de l'aliscaf e per i so desvilup in di camp di dirigibel e di elicoter, de che l'ha presentad vun di prim prototip (anca se 'l prim priment l'era quell del Ján Bahýľ).

Incoeu gh'hann dedicad el reoport de Linaa e 'l vialon che de Milan el porta lilinsì e, per estension, tut el quarter arent.

## Riferiment
*Treccani

## Alter proget

## Vos corelade
*Elicoter sperimental de l'Enrigh Forlanin
*Forlanin (dirigibel)
Apple Piazza Liberty

L**'Apple Piazza Liberty** a l'è una botega sota terra che la se troeuva in piazza del Liberty a Milan, progetada de l'architet Norman Foster.

Vert del 27 de luj 2018, sora el gh'ha un parallelepiped de veder cristall cont una fontana denanz, sota terra a gh'è el negozzi vera e propi.

## Ligam de foeura
*Sit ofizzial

## Alter proget
Sala del Manzon

La **Sala del Manzon** a l'è una sala de la Biblioteca Nazzionala Braidensa che la gh'ha dent varie oeuvere ligade al Lissander Manzon, in tra de lor 5'000 cartesg, 2'500 oeuvere de critega, 1'000 volum de pregi e 200 manoscrit.

## Bibliografia
* Biblioteca Nazionale Braidense, Catalogo della Sala Manzoniana, Milano, 1890.

## Alter proget
Niccolò Barbieri

El **Niccolò Barbieri** (Versej, 1576 - Modena, 1641) a l'è stad un ator de teater italegh, imventor de la maschera del Baltram.

## Riferiment
*Treccani
Alberich Simoneta

L**'Alberich Simoneta** (Milan, 12 de avost 1694 - 11 de marz 1739) a l'è stad un vescov catolegh lombard, protonodar apostolegh e vescov de Com del 1735 al 1739.

## Biografia
Patrizzi milanes, el se laurea a l'università de Pavia del 1719 cont un dotorad in giurisprudenza, l'è ordenad sacerdot el 27 de marz 1723 e l'è mitud al servizzi de l'arcivescov de Milan come cangeler e visitador. In di prim de masg del 1739 ghe dis ai canonegh de Dom de vesser stad nomnad del papa Clement XII vescov de la cità, con la bolla de nomina che la riva el 19 de sgiugn.

El 25 de luj a l'è ordenad vescov del cardinal Giovanni Antonio Guadagni e 'l 21 de november el ciapa possess de la sed. Del 1736 el scomincia la visita pastoral di parochie, ma un ictus in l'otover 1737 ghe impediss de tiràlla inanz. El moeur prima che 'l Papa l'acetass i so dimission.

## Bibliografia
*Patrick Braun, Hans-Jörg Gilomen: Alberico Simonetta. In: Helvetia Sacra. Sezione 1, Volume 6, Arcidiocesi e Diocesi, Helbing & Lichtenhahn Verlag AG, Basel 1989, S. 197.

## Riferiment
*Catholic Hierarchy

## Alter proget
Cugiarin liturgegh

El **Cugiarin liturgegh** a l'è un usadell doperad in la cristianità oriental per dàgh la comenion ai fedei, quand che se messeda insema i do spece: fad in material prezzios, el pret el ciapa un poo del pan e un poo del vin e ghe i met in boca a quell che 'l se comunega.

## Riferiment
*THE HOLY SPOON AND PROPER HYGEINE

## Alter proget
Giocondo Albertolli

El **Giocondo Albertolli** (Bedan, 24 de luj 1742 - Milan, 15 de november 1839) a l'è stad un architet e docent svizzer, fredell del Grato e pader del Raffaele.

El s'è formad a Parma e poeu l'ha lavorad in tuta Italia: el deventa docent a l'academia de Brera del 1812.

L'è regordad per i so lavorà al Palazz Ducal de Mantoa, a la Villa Real de Monscia, a la Villa Lucini Passalacqua de Moltras, a la villa de Poggio Imperiale a Fiorenza, a la Gesa di Sant Gervas e Protas de Parabiaa, a la Scala de Milan e a la Villa Melz de Bellas.

## Riferiment
*DSS

## Alter proget
Gesa de Codebò

La **Gesa de Codebò** a l'era un'antiga gesa de Mantoa, che la se trovava vers la fin de la Cità Veggia: romanega, a l'è stada trada sgiò del 1395 per volontà del Franzesch I Gonzaga e cont el permess del papa Bonifazzi IX per fà su el Castell de San Giorgg.

## Bibliografia
*Giovanni Paccagnini, Mantova. Le arti. Medioevo, Mantova, 1960.
Academia Carrara

L**'Academia Carrara** a l'è una scoeula di bei art con tacada una pinacoteca, fondada del Jacom Carrara, collezzionista d'art, del 1796. A diferenza de tante pinacoteche del temp, nassude de la sopression de ent eclesiastegh, quella chi la s'è slargada soratut grazzia a la generosità de la sgent, che l'ha donad oeuvere e daner.

La gh'ha dent quader del Giambellin, de l'Andrea Mantegna, del Pisanell, del Benozzo Gozzoli, del Vissenz Fopa, del Rafaell Sanzi, del Lorenzo Lotto, del Giovann Batista Moron, del Canalet, del Francesco Hayez e del Giuseppe Pellizza da Volpedo.

## Ligam de foeura
*Sit ofizzial

## Alter proget
Udissea

L**'Udissea** (in grech antigh: Ὀδύσσεια, *Odýsseia*) a l'è vün dei puemi (insema a l'Iliad, la Batracomiomachìa e olter) de la literadüra greca forsi scrivüü da Umer. A l'è faa sü de 24 capitul scrivüü in 12.007 esameter.

## Trama
Despö de la guerra de Troia, Odisseo/Ulisse gh’ha de fà un viagg fess impestad par turnà a ca ad Itaca. I naf de Ulisse e dei so cumpagn i vann in gir par ul mar per vulé divin. 

Quand che Ulisse l’è in viagg, in de la so ca ad Itaca, i proci hinn in scagn e insisten che Penelope, la sciura de Ulisse, la cata fö vün de lor cumè so omm.

I part püssee impurtant del viagg de Ulisse hinn: la tera di Ciclopi (indué che Ulisse 'l tröva e 'l mazza ul Polifemo), l’isula de la stria Circe, i sass di Sirenn.

Ulisse cunta la so storia quand che al se tröva a la ca de Nausicaa e del re Alcino.

Quand che l'è bon de turnà a ca, despö des agn, Odisseo incuntra ul so fiö Telemaco e insema i preparen la vendetta cuntra i proci.

## Proemio

### In lumbard:
Cunta sü, o Müsa, l'omm güzz fess, ca l’ha pirlà tant despö ca l’ha s’cepà la rocca sacra de Troia; de tanti omm al gh’ha vedüü e cugnussüü l’ingegn, tanti mal l’ha patì in del cöör sül mar, quand ca l’era dree a scumbatt per la sò vita e per ul turnà indree dei so amis. Ma i ha vütaa minga, ancabén l’avaress vorüü tant, perché i eren loch, s'hinn perdüü, ‘sti gnücch! ca gh’han maià i böö del Suul Iperiun, e 'l Suul al gh’ha tö ul dì del lor turnà indree. Anca a nüm, o Müsa, cunta sü vergott, o dea tusa de Zeus.

### [http://www.poesialatina.it/_ns/greek/tt2/Omero/Odissea01-001-021.html In grech antigh]:
Ἄνδρα μοι ἔννεπε, Μοῦσα, πολύτροπον, ὃς μάλα πολλὰ

πλάγχθη, ἐπεὶ Τροίης ἱερὸν πτολίεθρον ἔπερσε·

πολλῶν δ' ἀνθρώπων ἴδεν ἄστεα καὶ νόον ἔγνω,

πολλὰ δ' ὅ γ' ἐν πόντῳ πάθεν ἄλγεα ὃν κατὰ θυμόν,

 ἀρνύμενος ἥν τε ψυχὴν καὶ νόστον ἑταίρων.

ἀλλ' οὐδ' ὧς ἑτάρους ἐρρύσατο, ἱέμενός περ·

αὐτῶν γὰρ σφετέρῃσιν ἀτασθαλίῃσιν ὄλοντο,

νήπιοι, οἳ κατὰ βοῦς Ὑπερίονος Ἠελίοιο

ἤσθιον· αὐτὰρ ὁ τοῖσιν ἀφείλετο νόστιμον ἦμαρ.

τῶν ἁμόθεν γε, θεά, θύγατερ Διός, εἰπὲ καὶ ἡμῖν.

## Not


## Alter pruget

## Ligam de föra

* http://www.poesialatina.it/_ns/greek/tt2/Omero/Odissea01-001-021.html
* https://tg24.sky.it/spettacolo/2018/07/12/odissea-riassunto
* https://www.treccani.it/vocabolario/politropo/
Cafè del Tass

Ol **cafè del Tass** a l'è una botiga del senter de la Sità Volta de Berghem che 'l gh'è almen del 1476: i austriegh i l'ha canonad per error 'n del 1849 e 'l deventa poeu 'na sede per i atività di bergamasch che i ha sernid de andàga 'dree al Giuseppe Garibaldi in la spedizzion di Milla.

Ciamad in origin *Locanda di do spade*, del 1861 la ciapa el nom del Tass, perchè 'l cumun l'iva metid una statua del poeta denanz.

## Riferimencc
*Visit Bergamo